CELEX: 32017D1532
Language: el
Date: 2017-09-07 00:00:00
Title: Εκτελεστική απόφαση (ΕΕ) 2017/1532 της Επιτροπής, της 7ης Σεπτεμβρίου 2017, για την αντιμετώπιση των ζητημάτων που αφορούν τη συγκριτική αξιολόγηση των αντιπηκτικών τρωκτικοκτόνων, σύμφωνα με το άρθρο 23 παράγραφος 5 του κανονισμού (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ )

8.9.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 232/11
               
            ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/1532 ΤΗΣ ΕΠΙΤΡΟΠΉΣ
      της 7ης Σεπτεμβρίου 2017
      για την αντιμετώπιση των ζητημάτων που αφορούν τη συγκριτική αξιολόγηση των αντιπηκτικών τρωκτικοκτόνων, σύμφωνα με το άρθρο 23 παράγραφος 5 του κανονισμού (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (EE) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 23 παράγραφος 5 πρώτο εδάφιο,
      Εκτιμώντας τα ακόλουθα:
      
                  (1)
               
               
                  Στην 60ή συνεδρίαση των αντιπροσώπων των αρμόδιων αρχών των κρατών μελών για την εφαρμογή του κανονισμού (ΕΕ) αριθ. 528/2012, που πραγματοποιήθηκε στις 20 και 21 Μαΐου 2015, όλα τα κράτη μέλη υπέβαλαν στην Επιτροπή ορισμένα ζητήματα που πρέπει να εξεταστούν σε επίπεδο Ένωσης στο πλαίσιο της συγκριτικής αξιολόγησης που θα πραγματοποιηθεί κατά την ανανέωση των αδειών των αντιπηκτικών τρωκτικοκτόνων βιοκτόνων προϊόντων («αντιπηκτικά τρωκτικοκτόνα»).
               
            
                  (2)
               
               
                  Τα ζητήματα που υποβλήθηκαν ήταν τα ακόλουθα: α) Είναι η χημική ποικιλία των δραστικών ουσιών στα επιτρεπόμενα τρωκτικοκτόνα στην Ένωση επαρκής ώστε να ελαχιστοποιείται η εμφάνιση αντοχής από τους στοχευόμενους επιβλαβείς οργανισμούς; β) Διατίθενται εναλλακτικά επιτρεπόμενα βιοκτόνα ή μη χημικά μέσα καταπολέμησης και μέθοδοι πρόληψης για τις διάφορες χρήσεις που προσδιορίζονται στις αιτήσεις για ανανέωση; γ) Αυτά τα εναλλακτικά μέσα παρουσιάζουν σημαντικά μικρότερο συνολικά κίνδυνο για την ανθρώπινη υγεία, την υγεία των ζώων και το περιβάλλον; δ) Τα εν λόγω εναλλακτικά μέσα είναι επαρκώς αποτελεσματικά; ε) Αυτά τα εναλλακτικά μέσα δεν παρουσιάζουν άλλα σημαντικά οικονομικά ή πρακτικά μειονεκτήματα;
               
            
                  (3)
               
               
                  Οι απαντήσεις στα ζητήματα αυτά είναι σημαντικές για κάθε παραλήπτρια αρμόδια αρχή, προκειμένου αυτή να αποφασίσει αν ικανοποιούνται τα κριτήρια του άρθρου 23 παράγραφος 3 στοιχεία α) και β) του κανονισμού (ΕΕ) αριθ. 528/2012 και, κατά συνέπεια, να αποφασίσει αν θα απαγορεύσει ή θα περιορίσει τη διάθεση στην αγορά ή τη χρήση των αντιπηκτικών τρωκτικοκτόνων.
               
            
                  (4)
               
               
                  Σύμφωνα με το άρθρο 75 παράγραφος 1 στοιχείο ζ) του κανονισμού (ΕΕ) αριθ. 528/2012, η Επιτροπή ζήτησε από τον Οργανισμό Χημικών Προϊόντων («ο Οργανισμός») να διατυπώσει γνώμη σχετικά με τα ζητήματα που αφορούν τις διάφορες χρήσεις που μπορεί να εγκριθούν για τα αντιπηκτικά τρωκτικοκτόνα σύμφωνα με τους όρους και τα μέτρα περιορισμού του κινδύνου που αναφέρονται στις γνώμες (2) που διατύπωσε η επιτροπή βιοκτόνων του Οργανισμού κατά τη 16η συνεδρίασή της για την ανανέωση των εγκρίσεων της δραστικής ουσίας.
               
            
                  (5)
               
               
                  Στις 2 Μαρτίου 2017 η επιτροπή βιοκτόνων του Οργανισμού διατύπωσε τη γνώμη της (3).
               
            
                  (6)
               
               
                  Σύμφωνα με την εν λόγω γνώμη, ελλείψει αντιπηκτικών τρωκτικοκτόνων, η χρήση βιοκτόνων τρωκτικοκτόνων που περιέχουν άλλες δραστικές ουσίες θα μπορούσε να οδηγήσει σε ανεπαρκή χημική ποικιλία για την ελαχιστοποίηση της εμφάνισης αντοχής από τους στοχευόμενους επιβλαβείς οργανισμούς. Τα προϊόντα αυτά έδειξαν επίσης ορισμένα σημαντικά πρακτικά ή οικονομικά μειονεκτήματα για τις σχετικές χρήσεις.
               
            
                  (7)
               
               
                  Στη γνώμη εξετάστηκαν επίσης ορισμένες μη χημικές μέθοδοι καταπολέμησης ή πρόληψης («μη χημικά εναλλακτικά μέσα»), που ενδέχεται να αποδειχθούν επαρκώς αποτελεσματικές σε ορισμένες περιστάσεις από μόνες τους ή σε συνδυασμό με άλλες μεθόδους. Ωστόσο, δεν υπάρχουν αρκετά επιστημονικά στοιχεία που να αποδεικνύουν ότι τα εν λόγω μη χημικά εναλλακτικά μέσα είναι επαρκώς αποτελεσματικά σύμφωνα με τα κριτήρια που έχουν διατυπωθεί στις συμφωνημένες κατευθυντήριες γραμμές της Ένωσης (4), ώστε να είναι δυνατόν να απαγορευτούν ή να περιοριστούν οι επιτρεπόμενες χρήσεις των αντιπηκτικών τρωκτικοκτόνων.
               
            
                  (8)
               
               
                  Ωστόσο, η Επιτροπή επισημαίνει τη σύσταση που περιέχεται στη γνώμη, σύμφωνα με την οποία η χρήση μη χημικών εναλλακτικών μέσων είναι θεμελιώδες μέρος της βιώσιμης διαχείρισης των επιβλαβών οργανισμών όσον αφορά την καταπολέμηση των τρωκτικών και τη σωστή χρήση των αντιπηκτικών τρωκτικοκτόνων, σύμφωνα με το άρθρο 17 παράγραφος 5 του κανονισμού (ΕΕ) αριθ. 528/2012.
               
            
                  (9)
               
               
                  Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής βιοκτόνων,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Για τον σκοπό του άρθρου 23 παράγραφος 3 του κανονισμού (ΕΕ) αριθ. 528/2012, οι παραλήπτριες αρμόδιες αρχές των κρατών μελών μελετούν τις πληροφορίες για την αντιμετώπιση των ζητημάτων που έχουν παραπεμφθεί στην Επιτροπή σχετικά με τη συγκριτική αξιολόγηση των αντιπηκτικών τρωκτικοκτόνων βιοκτόνων και τα οποία περιλαμβάνονται στο παράρτημα.
      Άρθρο 2
      Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
      
         Βρυξέλλες, 7 Σεπτεμβρίου 2017.
         
            
               Για την Επιτροπή
            
            
               Ο Πρόεδρος
            
            Jean-Claude JUNCKER
         
      
      
         (1)  ΕΕ L 167 της 27.6.2012, σ. 1.
      
         (2)  http://echa.europa.eu/regulations/biocidal-products-regulation/approval-of-active-substances/bpc-opinions-on-active-substance-approval
      
         (3)  Γνώμη ECHA/BPC/145/2017, διαθέσιμη στο https://echa.europa.eu/documents/10162/21680461/bpc_opinion_comparative-assessment_ar_en.pdf/bf81f0a5-3e95-6b7d-d601-37db9bb16fa5
      
         (4)  Σημείωμα τεχνικών οδηγιών για τη συγκριτική αξιολόγηση των βιοκτόνων, διαθέσιμο στο https://circabc.europa.eu/w/browse/d309607f-f75b-46e7-acc4-1653cadcaf7e
      
         ΠΑΡΑΡΤΗΜΑ
         
            Πληροφορίες για την αντιμετώπιση των ζητημάτων που έχουν απευθύνει τα κράτη μέλη στην Επιτροπή σχετικά με τη συγκριτική αξιολόγηση των αντιπηκτικών τρωκτικοκτόνων βιοκτόνων
         
         Για την εξέταση των ζητημάτων αυτών, οι χρήσεις που αναφέρονται στο άρθρο 23 παράγραφος 3 στοιχείο α) του κανονισμού (ΕΕ) αριθ. 528/2012 παρατίθενται στον πίνακα 1.
         
            Πίνακας 1
         
         
            Προσδιορισθείσες χρήσεις για τα αντιπηκτικά τρωκτικοκτόνα
         
         
                     Αριθμός χρήσης
                  
                  
                     Στοχευόμενος/-οι οργανισμός/-οί
                  
                  
                     Πεδίο χρήσης
                  
                  
                     Κατηγορία/-ες χρηστών
                  
                  
                     Τρόπος εφαρμογής
                  
               
                     #1
                  
                  
                     
                        Mus musculus (οικιακός ποντικός)
                     (Μπορούν να προστεθούν και άλλοι στοχευόμενοι οργανισμοί)
                  
                  
                     Εσωτερικοί χώροι
                  
                  
                     Ευρύ κοινό
                  
                  
                     Έτοιμο προς χρήση δόλωμα που χρησιμοποιείται σε δολωματικούς σταθμούς ανθεκτικούς στην παραβίαση
                  
               
                     #2
                  
                  
                     
                        Rattus norvegicus (αρουραίος των υπονόμων)
                     
                        Rattus rattus (αρουραίος των οροφών)
                  
                  
                     Εσωτερικοί χώροι
                  
                  
                     Ευρύ κοινό
                  
                  
                     Έτοιμο προς χρήση δόλωμα που χρησιμοποιείται σε δολωματικούς σταθμούς ανθεκτικούς στην παραβίαση
                  
               
                     #3
                  
                  
                     
                        Rattus norvegicus (αρουραίος των υπονόμων)
                     
                        Rattus rattus (αρουραίος των οροφών)
                     [Μπορούν να προστεθούν και άλλοι στοχευόμενοι οργανισμοί —εκτός από τον οικιακό ποντικό (π.χ. αρουραίοι των αγρών)]
                  
                  
                     Εξωτερικοί χώροι γύρω από κτίρια
                  
                  
                     Ευρύ κοινό
                  
                  
                     Έτοιμο προς χρήση δόλωμα που χρησιμοποιείται σε δολωματικούς σταθμούς ανθεκτικούς στην παραβίαση
                  
               
                     #4
                  
                  
                     
                        Mus musculus (οικιακός ποντικός)
                     (Μπορούν να προστεθούν και άλλοι στοχευόμενοι οργανισμοί)
                  
                  
                     Εσωτερικοί χώροι
                  
                  
                     Επαγγελματίες
                  
                  
                     Έτοιμο προς χρήση δόλωμα που χρησιμοποιείται σε δολωματικούς σταθμούς ανθεκτικούς στην παραβίαση
                  
               
                     #5
                  
                  
                     
                        Rattus norvegicus (αρουραίος των υπονόμων)
                     
                        Rattus rattus (αρουραίος των οροφών)
                  
                  
                     Εσωτερικοί χώροι
                  
                  
                     Επαγγελματίες
                  
                  
                     Έτοιμο προς χρήση δόλωμα που χρησιμοποιείται σε δολωματικούς σταθμούς ανθεκτικούς στην παραβίαση
                  
               
                     #6
                  
                  
                     
                        Mus musculus (οικιακός ποντικός)
                     
                        Rattus norvegicus (αρουραίος των υπονόμων)
                     
                        Rattus rattus (αρουραίος των οροφών)
                  
                  
                     Εξωτερικοί χώροι γύρω από κτίρια
                  
                  
                     Επαγγελματίες
                  
                  
                     Έτοιμο προς χρήση δόλωμα που χρησιμοποιείται σε δολωματικούς σταθμούς ανθεκτικούς στην παραβίαση
                  
               
                     #7
                  
                  
                     
                        Mus musculus (οικιακός ποντικός)
                     
                        Rattus norvegicus (αρουραίος των υπονόμων)
                     
                        Rattus rattus (αρουραίος των οροφών)
                  
                  
                     Εσωτερικοί χώροι
                  
                  
                     Εκπαιδευμένοι επαγγελματίες
                  
                  
                     Έτοιμα προς χρήση δολώματα ή σκευάσματα που δρουν διά της επαφής
                  
               
                     #8
                  
                  
                     
                        Mus musculus (οικιακός ποντικός)
                     
                        Rattus norvegicus (αρουραίος των υπονόμων)
                     
                        Rattus rattus (αρουραίος των οροφών)
                  
                  
                     Εξωτερικοί χώροι γύρω από κτίρια
                  
                  
                     Εκπαιδευμένοι επαγγελματίες
                  
                  
                     Έτοιμο προς χρήση δόλωμα
                  
               
                     #9
                  
                  
                     
                        Rattus norvegicus (αρουραίος των υπονόμων)
                     
                        Rattus rattus (αρουραίος των οροφών)
                  
                  
                     Εξωτερικοί υπαίθριοι χώροι
                     Εξωτερικοί χώροι εναπόθεσης απορριμμάτων
                  
                  
                     Εκπαιδευμένοι επαγγελματίες
                  
                  
                     Έτοιμο προς χρήση δόλωμα
                  
               
                     #10
                  
                  
                     
                        Rattus norvegicus (αρουραίος των υπονόμων)
                  
                  
                     Αποχετεύσεις
                  
                  
                     Εκπαιδευμένοι επαγγελματίες
                  
                  
                     Έτοιμο προς χρήση δόλωμα
                  
               
            Ζήτημα α): Είναι η χημική ποικιλία των δραστικών ουσιών στα επιτρεπόμενα τρωκτικοκτόνα στην ΕΕ επαρκής ώστε να ελαχιστοποιείται η εμφάνιση αντοχής από τους στοχευόμενους επιβλαβείς οργανισμούς;
         
         Υπάρχουν πέντε εγκεκριμένες δραστικές ουσίες στα βιοκτόνα για τον τύπο προϊόντων 14 με διαφορετικό τρόπο δράσης από αυτόν των αντιπηκτικών τρωκτικοκτόνων (α-χλωραλόζη, φωσφορούχο αργίλιο που αποδεσμεύει φωσφίνη, διοξείδιο του άνθρακα, υδροκυάνιο και κονιοποιημένος καρπός αραβοσίτου).
         Σύμφωνα με τη γνώμη, η ελάχιστη απαίτηση στις συμφωνημένες κατευθυντήριες γραμμές της Ένωσης για τρία διαφορετικά εναλλακτικά μέσα με διαφορετικό τρόπο δράσης δεν ικανοποιείται για καμία από τις συγκεκριμένες χρήσεις του πίνακα 1. Συνεπώς, ελλείψει αντιπηκτικών τρωκτικοκτόνων, δεν ικανοποιείται η προϋπόθεση του άρθρου 23 παράγραφος 3 στοιχείο β) του κανονισμού (ΕΕ) αριθ. 528/2012, σύμφωνα με την οποία η χημική ποικιλία των δραστικών ουσιών πρέπει να επαρκεί, ώστε να ελαχιστοποιείται η εμφάνιση αντοχής στους στοχευόμενους επιβλαβείς οργανισμούς.
         
            Ζήτημα β): Διατίθενται εναλλακτικά επιτρεπόμενα βιοκτόνα ή μη χημικά μέσα καταπολέμησης και μέθοδοι πρόληψης για τις διάφορες χρήσεις που προσδιορίζονται στις αιτήσεις για ανανέωση;
         
         Οι πίνακες 2 και 3 παρέχουν επισκόπηση των εναλλακτικών μέσων που εξετάζονται στη γνώμη ώστε να απαντηθεί το ερώτημα αυτό.
         
            Πίνακας 2
         
         
            Επισκόπηση των εναλλακτικών επιτρεπόμενων βιοκτόνων για τις προσδιορισθείσες χρήσεις των αντιπηκτικών τρωκτικοκτόνων
         
         
                      
                  
                  
                     Αριθμός χρήσης όπως περιγράφεται στον πίνακα 1
                  
               
                     Δραστική ουσία στα εναλλακτικά βιοκτόνα
                  
                  
                     Είδος εφαρμογής
                  
                  
                     #1
                  
                  
                     #2
                  
                  
                     #3
                  
                  
                     #4
                  
                  
                     #5
                  
                  
                     #6
                  
                  
                     #7
                  
                  
                     #8
                  
                  
                     #9
                  
                  
                     #10
                  
               
                     α-χλωραλόζη
                  
                  
                     Δόλωμα
                  
                  
                     ναι
                  
                  
                      
                  
                  
                      
                  
                  
                     ναι
                  
                  
                      
                  
                  
                      
                  
                  
                     Μόνο για ποντίκια
                  
                  
                      
                  
                  
                      
                  
                  
                      
                  
               
                     Φωσφορούχο αργίλιο που αποδεσμεύει φωσφίνη
                  
                  
                     Καπνιστικό
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                     Μόνο για R. norvegicus
                     
                  
                  
                     Μόνο για R. norvegicus
                     
                  
                  
                      
                  
               
                     Διοξείδιο του άνθρακα
                  
                  
                     Φιάλη για παγιδευτικό μηχανισμό
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                     Μόνο για ποντίκια
                  
                  
                      
                  
                  
                      
                  
                  
                      
                  
               Τα εναλλακτικά επιτρεπόμενα βιοκτόνα δεν καλύπτουν όλες τις χρήσεις που έχουν προσδιοριστεί για αντιπηκτικά τρωκτικοκτόνα (βλέπε πίνακα 2). Για ορισμένες χρήσεις (χρήσεις με αριθμό #2, #3, #5, #6 και #10), δεν υπάρχουν διαθέσιμα επιτρεπόμενα βιοκτόνα. Για τη χρήση με αριθμό #7, υπάρχουν εναλλακτικά επιτρεπόμενα βιοκτόνα μόνο για ποντίκια, και για τις χρήσεις #8 και #9 υπάρχουν εναλλακτικά επιτρεπόμενα βιοκτόνα μόνο για αρουραίους (R. norvegicus).
         
            Πίνακας 3
         
         
            Επισκόπηση των μη χημικών εναλλακτικών μέσων για τις προσδιορισθείσες χρήσεις των αντιπηκτικών τρωκτικοκτόνων
         
         
                     Δηλωθέν μη χημικό εναλλακτικό μέσο
                  
                  
                     Τρόπος δράσης
                  
                  
                     Χρήσεις που καλύπτονται δυνητικά
                  
               
                     Μυοκτονίες
                  
               
                     Ηλεκτρικές παγίδες τρωκτικών
                  
                  
                     Παγίδες με ηλεκτρικό ρεύμα που θανατώνει τα τρωκτικά μόλις εισέλθουν στην παγίδα.
                  
                  
                     1, 2, 3, 4, 5, 6, 7, 8, 9, 10
                  
               
                     Χαρτόνια με κόλλα
                  
                  
                     Τα τρωκτικά κολλάνε και παγιδεύονται, η θανάτωση πρέπει να πραγματοποιηθεί χωριστά.
                  
                  
                     1, 4, 6, 7, 8
                  
               
                     Μηχανικές παγίδες (με ελατήριο ή παγίδα «break-back»)
                  
                  
                     Οι παγίδες με μηχανικό βάρος σκοτώνουν το τρωκτικό κατά την είσοδό του.
                  
                  
                     1, 2, 3, 4, 5, 6, 7, 8, 9, 10
                  
               
                     Σκόπευση
                  
                  
                     Τα τρωκτικά σκοτώνονται με σκόπευση.
                  
                  
                     6, 8, 9
                  
               
                     Προληπτικές μέθοδοι
                  
               
                     Τροποποίηση των ενδιαιτημάτων
                  
                  
                     Αποτροπή της εγκατάστασης πληθυσμών τρωκτικών με τον περιορισμό της τροφής/νερού/καταφυγίων
                  
                  
                     1, 2, 3, 4, 5, 6, 7, 8, 9
                  
               
                     Έλεγχος εισόδου των τρωκτικών
                  
                  
                     Αποτροπή της πρόσβασης των τρωκτικών σε κτίρια με φραγμό των διόδων εισόδου
                  
                  
                     1, 2, 4, 5, 7
                  
               
                     Υπέρηχοι
                  
                  
                     Τα τρωκτικά απομακρύνονται χάρη στη χρησιμοποίηση υπερήχων στα 70-140 dB.
                  
                  
                     1, 2, 3, 4, 5, 6, 7, 8, 9
                  
               
            Ζήτημα γ) Αυτά τα εναλλακτικά μέσα παρουσιάζουν σημαντικά μικρότερο συνολικά κίνδυνο για την ανθρώπινη υγεία, την υγεία των ζώων και το περιβάλλον;
         
         Σύμφωνα με τις συμφωνημένες κατευθυντήριες γραμμές της Ένωσης, το ζήτημα αυτό θα πρέπει να εξεταστεί μόνο αν τα υπό εξέταση εναλλακτικά μέσα είναι επαρκώς αποτελεσματικά και δεν παρουσιάζουν άλλα σημαντικά οικονομικά ή πρακτικά μειονεκτήματα [βλέπε τμήματα δ) και ε)].
         Βάσει των συμπερασμάτων που διατυπώθηκαν για τα ζητήματα α), β), δ) και ε), η γνώμη καταλήγει στο συμπέρασμα ότι η αντιμετώπιση του ζητήματος παρέλκει.
         
            Ζήτημα δ) Τα εν λόγω εναλλακτικά μέσα είναι επαρκώς αποτελεσματικά;
         
         Τα επιτρεπόμενα βιοκτόνα που αναφέρονται στο ζήτημα β) περιλαμβάνουν δραστικές ουσίες που εγκρίθηκαν και, συνεπώς, θεωρήθηκαν αποτελεσματικές για τις προσδιορισθείσες χρήσεις. Δεδομένου ότι η αποτελεσματικότητα είναι κριτήριο για τη χορήγηση άδειας σύμφωνα με το άρθρο 19 παράγραφος 1 στοιχείο β) σημείο i) του κανονισμού (ΕΕ) αριθ. 528/2012, τα εν λόγω προϊόντα θεωρούνται επαρκώς αποτελεσματικά.
         Ως προς τα μη χημικά εναλλακτικά μέσα που αναφέρονται στο ζήτημα β), σύμφωνα με τη γνώμη, καθένα από τα εναλλακτικά μέσα, από μόνα τους ή σε συνδυασμό με άλλα εναλλακτικά μέσα, μπορούν να παρέχουν επαρκή αποτελεσματικότητα για ορισμένες, ίσως περιορισμένες, περιστάσεις. Ωστόσο, δεν υπάρχουν επαρκή επιστημονικά στοιχεία που να αποδεικνύουν ότι κάποιο από τα μη χημικά εναλλακτικά μέσα είναι επαρκώς αποτελεσματικό σύμφωνα με τις συμφωνημένες κατευθυντήριες γραμμές της Ένωσης (δηλαδή εξασφάλιση παρόμοιων επιπέδων προστασίας ή καταπολέμησης των πληθυσμών τρωκτικών σε πραγματικές συνθήκες) ώστε να αναιρείται η ανάγκη για αντιπηκτικά τρωκτικοκτόνα για τις συγκεκριμένες χρήσεις. Δεδομένου ότι δεν ικανοποιείται η προϋπόθεση για επαρκή αποτελεσματικότητα, του άρθρου 23 παράγραφος 3 στοιχείο α) του κανονισμού (ΕΕ) αριθ. 528/2012, δεν εξετάστηκε περαιτέρω το ενδεχόμενο χρήσης των προσδιορισθέντων μη χημικών εναλλακτικών μέσων.
         
            Ζήτημα ε): Αυτά τα εναλλακτικά μέσα δεν παρουσιάζουν άλλα σημαντικά οικονομικά ή πρακτικά μειονεκτήματα;
         
         Σύμφωνα με τις συμφωνημένες κατευθυντήριες γραμμές της Ένωσης, η αξιολόγηση των πρακτικών και οικονομικών μειονεκτημάτων γίνεται για τα εναλλακτικά μέσα που ικανοποιούν τα κριτήρια επιλεξιμότητας. Συνεπώς, μόνο τα επιτρεπόμενα βιοκτόνα που προσδιορίζονται στον πίνακα 2 αξιολογήθηκαν για να απαντηθεί το συγκεκριμένο ζήτημα.
         Σύμφωνα με τη γνώμη, η χρήση φωσφορούχου αργιλίου που αποδεσμεύει φωσφίνη και η χρήση διοξειδίου του άνθρακα έχουν σημαντικά πρακτικά ή οικονομικά μειονεκτήματα σε σχέση με τα αντιπηκτικά τρωκτικοκτόνα, καθώς η καταπολέμηση των στοχευόμενων οργανισμών θα απαιτούσε τεράστιες προσπάθειες και/ή θα είχε πολύ υψηλό κόστος. Συνεπώς, η προϋπόθεση της μη ύπαρξης άλλων σημαντικών οικονομικών ή πρακτικών μειονεκτημάτων, όπως ορίζεται στο άρθρο 23 παράγραφος 3 στοιχείο α) του κανονισμού (ΕΕ) αριθ. 528/2012, δεν ικανοποιείται για τα προαναφερόμενα επιτρεπόμενα βιοκτόνα.
         Ως προς τα προϊόντα με α-χλωραλόζη, η αποτελεσματικότητά τους εξαρτάται από τη θερμοκρασία και αυτό θέτει σε κίνδυνο τη χρήση αυτού του εναλλακτικού μέσου σε περιοχές όπου η θερμοκρασία δεν μπορεί να ελεγχθεί, με αποτέλεσμα να υπάρχει πρακτικό μειονέκτημα για τη χρήση σε ζεστά περιβάλλοντα. Επιπλέον, ως προς την απουσία χημικής ποικιλίας [βλέπε το τμήμα για το ζήτημα α)], η αντικατάσταση ή ο περιορισμός της χρήσης αντιπηκτικών τρωκτικοκτόνων με αυτή μόνο την ουσία δεν θα μπορούσε να είναι συνιστώμενη λύση για την ελαχιστοποίηση της αντοχής.